Åsmulfoss kraftverk
Store norske leksikon,Teknologi og industri,Energi,Kraftselskaper og kraftverk
Åsmulfoss kraftverk er et elvekraftverk i Namsenvassdraget (Namsen), Grong kommune, Trøndelag. Hovedvassdrag er Namsenvassdraget, som omfatter vassdrag i Trøndelag, Nordland og Sverige.
Åsmulfoss kraftverk er et rent elvekraftverk med en fallhøyde på ti meter, som utgjør fallet i selve fossen. Stasjonen er bestykket med den første norskbygde rørturbin av kaplantypen. Slukeevnen er 133,3 kubikkmeter per sekund. Installert effekt er 12 MW og årlig middelproduksjon 75 GWh.Stasjonen ble idriftsatt i 1971 og eies av Nord Trøndelag Elektrisitetsverk sitt datterselskap NTE Energi AS. Les mer i Store norske leksikon elvekraftverk Namsen Trøndelag